Η λίστα εδώ είναι τεράστια και αφορά σε όλα τα αθλήματα. Εάν πάμε αυστηρά με βάση την κατάκτηση των ευρωπαϊκών τροπαίων στο ποδόσφαιρο μπαίνει ο Μεντιλίμπαρ και στο μπάσκετ οι Ίβκοβιτς και Μπαρτζώκας. Όμως οι Legends ή οι σημαντικοί τεχνικοί στον πάγκο των τμημάτων του Ολυμπιακού είναι πολλοί. Από τον Μπάγεβιτς, τον Λεμονή (των μεγάλων διπλών στην Ευρώπη) στον Βαλβέρδε και τον Μαρτίνς στο ποδόσφαιρο και στο μπάσκετ από τον Ιωαννίδη έως τον Σφαιρόπουλο.
Σε άλλα τμήματα πολύ σημαντικοί προπονητές ήταν ο Κάσας, ο προπονητής με τον οποίο ο Ολυμπιακός κατέκτησε τον πρώτο του τίτλο στο Champions League το 2002 στο πόλο, με βοηθό τότε τον Θοδωρή Βλάχο. Φυσικά ο Βλάχος αλλά και ο Σέρβος Στάμενιτς στο πόλο όπως και οι Ποπόφ και Λουκάτος. Στο βόλεϊ ευρωπαϊκά με τον Ολυμπιακό σε επίπεδο ανδρών και γυναικών έχουν κατακτήσει οι Λάιος, Κουέγιο και Τζουλιάνι.